Liceul Tehnologic de Transporturi Auto Baia Sprie implementează proiectului de parteneriat strategic Erasmus+ “Game Based learning for Development of Problem- Solving Skills”.
Ideea proiectului a pornit de la faptul că toată viaţa presupune rezolvarea de probleme. Schimbările din societate, mediu şi tehnologie duc la evoluţia rapidă a cunoştinţelor. 
Adaptarea, învăţarea, abordările noi, dezvoltarea rezilienţei sunt abilităţi esenţiale pentru a avea succes într-o lume imprevizibilă. 
Rezolvarea de probleme ca proces cognitiv are nevoie de modelare şi control al rutinei care poate fi dezvoltată prin diverse strategii didactice. Învăţarea bazată pe jocuri poate creşte abilităţile analitice ale elevilor. Aceste abilităţi ajută tinerii în a găsi soluţii atât pentru examenele din cadrul şcolii, dar şi pentru viaţa de zi cu zi.
Prin urmare, scopul proiectului nostru este creşterea competenţelor de rezolvare de probleme şi gândire critică în rândul elevilor şi al profesorilor din şcolile ţărilor partenere prin implicarea jocurilor în procesul educativ. 
Obiectivele vizează:
1. Dezvoltarea de strategii bazate pe analiza bunelor practici în folosirea jocurilor în predare în tările participante.
2. Formarea profesorilor în folosirea jocurilor la clasă în 5 școli din tările participante.
3. Pregătirea unui ghid de implementare şi monitorizare a îmbunătăţirii abilităţilor de rezolvare de probleme.
4. Diseminarea rezultatelor proiectului prin evenimente locale simultane în ţările partenere.
Prin implementarea acestui proiect, elevii vor exersa abilităţi specifice pentru a rezolva probleme  într-un mod amuzant şi cu succes, iar profesorii vor asimila diverse strategii de integrare a jocurilor în predare, astfel încât învățarea să fie un proces atractiv. Ne dorim să creştem semnificativ abilităţile de rezolvare de probleme în cadrul şcolilor din tările participante. 
Proiectul “Game based learning for development of problem solving skills” este implementat în perioada septembrie 2019 - august 2022.
Partenerii din cadrul acestui proiect sunt Zespol Szkol Ponadgimnazjalnych w Chojnie, Polonia, Selcuklu Mahmut Sami Ramazanoglu Anadolu Imam Hatip Lisesi, Turcia, Epralima – Escola Profissional Doaltolima - Cooperativa de Interesse Publico e Responsabilidade Limitada, Portugalia, SMART IDEA, Slovenia, Sdrujenie Nauchno-Obrazovatelen Tsenter, STEAM, Bulgaria, Konya Il Milli Egitim Mudurlugu, Turcia , Stowarzyszenie Douzelage, Polonia. 

http://games-for-problem-solving.eu/

